Carrera (Muro de Roda)

Iste articlo tracta sobre Carrera que ye una pardina en a Fueva. Ta altros usos d'a parola «Carrera» se veiga Carrera.

Carrera ye una pardina d'o municipio d'a Fueva, en a provincia de Uesca y comarca de Sobrarbe. Actualment se troba despoblada.

Carrera ye una sola casa que se troba en a baixant occidental d'o tozal de Muro de Roda, cosirando a fondonada d'a Fueva. Se troba a poca distancia por debaixo de Muro de Roda, en una garra de o mismo tozal a on ye o lugar, y un poquet mas luent por alto d'a pardina de Fumanal. Aproximadament, 1 kilometro a desepara de l'altra pardina que i hai en a comarca, que ye o Pamporciello, anque se troba en o calcil d'a sierra, cuasi en o plano.

A casa de Carrera, que be de datar d'o sieglo XVI por as suyas caracteristicas constructivas, ye en verdat un casal fuerte defensau con una torre retonda con aspilleras y finestrons ta fer tiro en un d'os suyos costaus. ACÍN FANLO, José Luis. Paisajes con memoria; Viaje a los pueblos deshabitados del Alto Aragón (7ª Ed.). Ed. PRAMES; Zaragoza, 2006. ISBN 84-8321-202-1 Isto a emparenta con Casa Mur d'Aluchán y con a Casa Moriello d'Arasanz. En l'actualidat a casa no disposa de tellau, y buena cosa d'as parez i son caitas.

En chunto con belaltras pardinas d'a comarca, y con os lugars de Ministirio, Muro de Roda y o Lumo de Muro, va fer parte d'o municipio de Muro de Roda dica a suya absorción en a Fueva en a decada de 1960. «Muro de Roda» en a subpachina «Alteraciones de los municipios en los Censos de Población desde 1842» d'o Instituto Nacional de Estadística, consultada l'1 de noviembre de 2010

Referencias

Categoría:Despoblaus d'a provincia de Uesca
Categoría:Lugars d'a Fueva
Categoría:Localidaz d'a diocesi de Balbastro-Monzón en Sobrarbe